
DR 31.3.2011 19 

 
Untuk makluman Yang Berhormat, LPF adalah di dalam bidang kuasa KDN dan 

pengawalseliaan SKMM pula adalah dalam pegangan ataupun dikuasai oleh pegawai-
pegawai SKMM. Tindakan-tindakan mereka adalah mengikut lunas yang diadakan dalam 
kod kandungan dan difikirkan tidak bertindih dengan tindakan yang diambil dalam 
penapisan filem oleh LPF dan penyelarasan tugas antara dua badan ini. Saya percaya 
pada masa sekarang adalah mencukupi. 

Berkenaan dengan iklan-iklan yang dianggap tidak sesuai, ini adalah mengikut 
norma-norma kita dari segi peribadi. Ada yang memikirkan itu sesuai dan ada juga yang 
memikirkan tidak. Saya percaya dengan keahlian yang ada dalam LPF, percayalah LPF 
boleh mengendalikan penapisan yang sewajarnya. Terima kasih. 

Datuk Haji Mohamad bin Haji Aziz [Sri Gading]: Terima kasih Tuan Yang di-
Pertua. Kita masih lagi ingat bahawa dasar pengiklanan negara daripada pihak kementerian 
dahulu kita terikat dengan iklan ini ialah wajah-wajah Malaysia. Kementerian ini 
mensyaratkan wajah-wajah Malaysia menjadi pelaku-pelaku dalam iklan ini adalah untuk 
memberi peluang pekerjaan dan imbuhan masuk kepada penggiat-penggiat seni dan iklan 
negara kita. Akan tetapi sejak akhir-akhir ini, kadang-kadang iklan ini muka-mukanya yang 
luar Malaysia, cuma dialih suara kita sahaja. Alih bahasa sahaja. Pelakunya orang luar. 
Maknanya orang luar yang mendapat keuntungan.  

Apakah dasar ini masih disyaratkan oleh kementerian? Maknanya mesti pelakon-
pelakon iklan ini orang tempatan supaya peluang ini dapat kepada anak tempatan dan 
ianya akan dapat menentukan nilai-nilai kemalaysiaan, nilai-nilai murni selaras dengan 
dasar 1Malaysia yang mengutamakan adab, istiadat budaya negara kita. Jadi ia tidak 
bercanggah. 

Jadi saya hendak bertanya Yang Berhormat Timbalan Menteri, apakah dasar ini 
masih diguna pakai? Ini supaya dapatlah peluang anak tempatan kita yang menjadi 
penggiat seni dapat berkecimpung dalam arena ini yang pulangannya amat lumayan.  
Jangan kita dikatakan seperti beruk di hutan disusukan, anak di pangkuan mati kelaparan. 
Kita harus memberi peluang seluas-luasnya.   

Timbalan Yang di-Pertua [Datuk Dr. Wan Junaidi bin Tuanku Jaafar]: Baik, 
Yang Berhormat. Faham sudah Yang Berhormat Timbalan Menteri. 

Datuk Haji Mohamad bin Haji Aziz [Sri Gading]: Faham sudah Yang Berhormat 
Timbalan Menteri? 

Timbalan Yang di-Pertua [Datuk Dr. Wan Junaidi bin Tuanku Jaafar]:  Faham. 

Datuk Haji Mohamad bin Haji Aziz [Sri Gading]: Terima kasih Tuan Yang di-
Pertua. 

Dato' Joseph Salang anak Gandum: Terima kasih Yang Berhormat Sri Gading 
dan terima kasih Tuan Yang di-Pertua. Dasar pengiklanan negara memang masih 
dikekalkan dan begitu juga berkenaan wajah-wajah Malaysia memang dikehendaki 
dimasukkan.  

Namun demikian Yang Berhormat, sebagai negara yang sudah begitu 
kosmopolitan, maka banyak juga wajah yang dahulunya dianggap sebagai wajah barat 
tetapi sekarang ada juga rakyat Malaysia yang berwajah sedemikian hasil dari sedikit 
kacukan. Akan tetapi saya bersetuju dengan Yang Berhormat bahawa kalau ramai sangat 
orang dalam iklan, maka kita percaya keramaian mereka itu kita harus turunkan/kurangkan.  

Begitu juga berkenaan dengan nilai-nilai yang ditunjukkan dalam pengiklanan ini 
adalah satu-satunya yang ditapis oleh penapisan filem dan juga pengarah-pengarah 
pengeluasan iklan walaupun misalnya ada orang barat yang ditayangkan dalam iklan itu 
berkemungkinan iklan itu adalah digambar ataupun penggambaran iklan-iklan tersebut 
adalah diambil di negara kita.  

Saya juga bersependapat dengan Yang Berhormat bahawa kita sepatutnya 
menggalakkan lebih ramai dan lebih banyak lagi iklan yang ditayangkan itu dibuat di 
Malaysia dan oleh orang Malaysia. Terima kasih. 



Untuk makluman Yang Berhormat, LPF adalah di dalam bidang kuasa KDN dan. pengawalseliaan SKMM pula adalah dalam pegangan ataupun dikuasai oleh pegawai- pegawai SKMM. Tindakan-tindakan mereka adalah mengikut lunas yang diadakan dalam kod kandungan dan difikirkan tidak bertindih dengan tindakan yang diambil dalam penapisan filem oleh LPF dan penyelarasan tugas antara dua badan ini. Saya percaya pada masa sekarang adalah mencukupi. Berkenaan dengan iklan-iklan yang dianggap tidak sesuai, ini adalah mengikut norma-norma kita dari segi peribadi. Ada yang memikirkan itu sesuai dan ada juga yang memikirkan tidak. Saya percaya dengan keahlian yang ada dalam LPF, percayalah LPF boleh mengendalikan penapisan yang sewajarnya. Terima kasih. Datuk Haji Mohamad bin Haji Aziz [Sri Gading]: Terima kasih Tuan Yang di- Pertua. Kita masih lagi ingat bahawa dasar pengiklanan negara daripada pihak kementerian dahulu kita terikat dengan iklan ini ialah wajah-wajah Malaysia. Kementerian ini mensyaratkan wajah-wajah Malaysia menjadi pelaku-pelaku dalam iklan ini adalah untuk memberi peluang pekerjaan dan imbuhan masuk kepada penggiat-penggiat seni dan iklan negara kita. Akan tetapi sejak akhir-akhir ini, kadang-kadang iklan ini muka-mukanya yang luar Malaysia, cuma dialih suara kita sahaja. Alih bahasa sahaja. Pelakunya orang luar. Maknanya orang luar yang mendapat keuntungan. Apakah dasar ini masih disyaratkan oleh kementerian? Maknanya mesti pelakon- pelakon iklan ini orang tempatan supaya peluang ini dapat kepada anak tempatan dan ianya akan dapat menentukan nilai-nilai kemalaysiaan, nilai-nilai murni selaras dengan dasar 1Malaysia yang mengutamakan adab, istiadat budaya negara kita. Jadi ia tidak bercanggah. Jadi saya hendak bertanya Yang Berhormat Timbalan Menteri, apakah dasar ini masih diguna pakai? Ini supaya dapatlah peluang anak tempatan kita yang menjadi penggiat seni dapat berkecimpung dalam arena ini yang pulangannya amat lumayan. Jangan kita dikatakan seperti beruk di hutan disusukan, anak di pangkuan mati kelaparan. Kita harus memberi peluang seluas-luasnya. Timbalan Yang di-Pertua [Datuk Dr. Wan Junaidi bin Tuanku Jaafar]: Baik, Yang Berhormat. Faham sudah Yang Berhormat Timbalan Menteri. Datuk Haji Mohamad bin Haji Aziz [Sri Gading]: Faham sudah Yang Berhormat Timbalan Menteri?. Timbalan Yang di-Pertua [Datuk Dr. Wan Junaidi bin Tuanku Jaafar]: Faham. Datuk Haji Mohamad bin Haji Aziz [Sri Gading]: Terima kasih Tuan Yang di- Pertua. Dato' Joseph Salang anak Gandum: Terima kasih Yang Berhormat Sri Gading dan terima kasih Tuan Yang di-Pertua. Dasar pengiklanan negara memang masih dikekalkan dan begitu juga berkenaan wajah-wajah Malaysia memang dikehendaki dimasukkan. Namun demikian Yang Berhormat, sebagai negara yang sudah begitu kosmopolitan, maka banyak juga wajah yang dahulunya dianggap sebagai wajah barat tetapi sekarang ada juga rakyat Malaysia yang berwajah sedemikian hasil dari sedikit kacukan. Akan tetapi saya bersetuju dengan Yang Berhormat bahawa kalau ramai sangat orang dalam iklan, maka kita percaya keramaian mereka itu kita harus turunkan/kurangkan. Begitu juga berkenaan dengan nilai-nilai yang ditunjukkan dalam pengiklanan ini adalah satu-satunya yang ditapis oleh penapisan filem dan juga pengarah-pengarah pengeluasan iklan walaupun misalnya ada orang barat yang ditayangkan dalam iklan itu berkemungkinan iklan itu adalah digambar ataupun penggambaran iklan-iklan tersebut adalah diambil di negara kita. Saya juga bersependapat dengan Yang Berhormat bahawa kita sepatutnya menggalakkan lebih ramai dan lebih banyak lagi iklan yang ditayangkan itu dibuat di Malaysia dan oleh orang Malaysia. Terima kasih.